
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Mestský súd Bratislava II 22P/1/2025 1225200044 20. 02. 2025 Mgr. Anna Križáková ECLI:SK:MSBA2:2025:1225200044.4
ROZSUDOK V MENE SLOVENSKEJ REPUBLIKY Mestský súd Bratislava II v konaní vedenom sudkyňou Mgr. Annou Križákovou, v právnej veci starostlivosti súdu o maloleté deti: U. L., narodená XX.XX.XXXX, R. E. L., narodená XX.XX.XXXX, obe bytom u matky, obe zastúpené kolíznym opatrovníkom: Úrad práce, sociálnych vecí a rodiny Bratislava, so sídlom Vazovova 7/A, 816 16 Bratislava, deti rodičov: matka - Y. Y., narodená XX.XX.XXXX, trvale pobytom M. XXXX/XX, XXX XX V., aktuálne bytom na adrese: D. XXX/XX, XXX XX V., a otec - Y. L., narodený XX.XX.XXXX, trvale pobytom T. XXXX/XX, XXX XX V., na návrh matky o zvýšenie výživného, takto rozhodol: I. Súd s c h v a ľ u j e
rodičovskú dohodu nasledujúceho znenia:
Otec sa zaväzuje počnúc mesiacom január 2025 prispievať na výživu maloletej U. L., nar. XX.XX.XXXX namiesto doterajšej sumy 100 eur sumou 135 eur mesačne a na výživu maloletej E. L., nar. XX.XX.XXXX namiesto doterajšej sumy 100 eur sumou 130 eur mesačne a to vždy vopred do 15. dňa v mesiaci k rukám matky maloletých. Dlh na zročnom výživnom za obdobie mesiacov január a február 2025 vo výške 70 eur na maloletú U. a vo výške 60 eur na maloletú E. sa otec zaväzuje zaplatiť do 15.04.2025 k rukám matky. II. Týmto sa m e n í rozsudok Okresného súdu Bratislava IV č. k. 17P/28/2022-51 zo dňa 31.01.2023 v časti rozsahu vyživovacej povinnosti otca. III. Žiaden z účastníkov
n e m á nárok na náhradu trov konania.
Poučenie: Proti tomuto rozsudku odvolanie nie je prípustné (§ 368 Civilného sporového poriadku /CSP/). Ak povinný dobrovoľne neplní čo mu ukladá vykonateľné rozhodnutie, oprávnený môže podať návrh na exekúciu podľa zákona č. 233/1995 Z. z. o súdnych exekútoroch a exekučnej činnosti v znení neskorších predpisov, alebo návrh na súdny výkon rozhodnutia vo veciach maloletých podľa § 383 a nasl. CMP. Rozhodnutie neobsahuje odôvodnenie (§ 221 písm. a) CSP v spojení s ustanovením § 2 ods. 1 CMP).

